-ՀԱՄԿ-ում կառուցվածքային փոփոխություններն արդեն իսկ սկսվել են: ՀԱՄԿ-ի 3-րդ համագումարում ընդունված 2012-2017 թթ. ծրագրով նախատեսված է ընդլայնել ՀԱՄԿ-ի և անդամ ճյուղային հանրապետական միությունների գործունեությունը սոցիալական գործընկերության, աշխատողների աշխատանքային իրավունքների ու շահերի պաշտպանության, առողջ ու անվտանգ աշխատանքի, ներարհմիութենական և միջազգային համագործակցության շրջանակներում: Իսկ համագործակցության արդյունավետության գրավականը ՃՀՄ-ների խոշորացումն է: Վերջին ամիսներին 24 ճյուղային միություններից երեքը միավորվել են, այսօր ՀԱՄԿ-ին անդամակցում են 20 ՃՀՄ-ներ: